**ΠΩΣ ΘΑ ΦΟΡΟΛΟΓΗΘΟΥΝ ΟΙ ΝΕΟΙ ΕΠΑΓΓΕΛΜΑΤΙΕΣ ΚΑΙ ΟΙ ΝΕΕΣ ΑΤΟΜΙΚΕΣ ΕΠΙΧΕΙΡΗΣΕΙΣ ΓΙΑ ΤΟ ΕΙΣΟΔΗΜΑΤΑ ΤΟΥ 2021**

**Αννα Σπαθή**

**Διευθύντρια Λογιστικού Τμήματος**

**BBC SA ΛΟΓΙΣΤΙΚΟΙ ΣΥΜΒΟΥΛΟΙ ΑΕ**

**Το βασικό κλειδί για την μειωμένη φορολόγηση των νέων επαγγελματιών και των νέων ατομικών επιχειρήσεων είναι το να ‘έχουν διατηρήσει τα εισοδήματα τους κάτω απο 10000 εύρω γιατί αυτό είναι και το όριο**

**Οσοι λοιπόν** έκαναν έναρξη εργασιών από το 2019 και μετά και για τα πρώτα τρία χρόνια της επιχειρηματικής δραστηριότητάς τους φορολογούνται με συντελεστή 4,5% έναντι 9% που εφαρμόζεται για όλες τις υπόλοιπες επιχειρήσεις με ετήσια ακαθάριστα έσοδα (τζίρος) έως 10.000 ευρώ.

Σύμφωνα με τις διατάξεις του Κώδικα Φορολογίας Εισοδήματος, τα καθαρά εισοδήματα που αποκτούν οι νέοι εμποροβιοτέχνες και ελεύθεροι επαγγελματίες κατά τα τρία πρώτα χρόνια άσκησης των δραστηριοτήτων τους φορολογούνται με έναν εξαιρετικά χαμηλό συντελεστή φόρου, της τάξεως του 4,5%, εφόσον τα ετήσια ακαθάριστα έσοδά τους κατά το προηγούμενο έτος δεν υπερέβησαν τα 10.000 ευρώ.

Ειδικότερα, ,προβλέπεται ότι για τα τρία (3) πρώτα έτη άσκησης επιχειρηματικής δραστηριότητας από φυσικό πρόσωπο, ο φορολογικός συντελεστής του πρώτου κλιμακίου της φορολογικής κλίμακας μειώνεται κατά 50% εφόσον το ετήσιο ακαθάριστο εισόδημά του από επιχειρηματική δραστηριότητα δεν υπερβαίνει τις 10.000 ευρώ.

**Πιο αναλυτικά θα ισχύσουν τα εξής:**

* Για όσους επιχειρηματίες και ελεύθερους επαγγελματίες προέβησαν σε έναρξη επαγγέλματος το 2019, η εφαρμογή του πολύ χαμηλού συντελεστή 4,5% θα ισχύσει μόνο για το φορολογικό έτος 2021, που είναι το τρίτο έτος λειτουργίας τους.
* Για όσους επιχειρηματίες και ελεύθερους επαγγελματίες προέβησαν σε έναρξη επαγγέλματος το 2020, η εφαρμογή του πολύ χαμηλού συντελεστή 4,5% θα ισχύσει για το φορολογικό έτος 2021 και για το φορολογικό έτος 2022.
* Για όσους προέβησαν σε έναρξη επαγγέλματος το 2021 η εφαρμογή του πολύ χαμηλού συντελεστή 4,5% θα ισχύσει για το φορολογικό έτος 2021, για το φορολογικό έτος 2022 και για το φορολογικό έτος 2023.

Δήλωση για πρώτη φορά φέτος οι καλούνται να υποβάλουν μόνοι τους φορολογική δήλωσηόσοι έκλεισαν τα 18 έτη ηλικίας το 2021 και έχουν να δηλώσουν οποιουδήποτε ύψους πραγματικό ή τεκμαρτό εισόδημα .

Συγκεκριμένα πρέπει να υποβάλει δήλωση για τις παρακάτω περιπτώσεις

* Εάν δεν συγκατοικεί στο ίδιο σπίτι με τους γονείς του αλλά διαμένει σε κτίσμα στο οποίο κατέχει έστω κι ένα μικρό ποσοστό πλήρους κυριότητας ή επικαρπίας ή σε κτίσμα το οποίο του παραχωρήθηκε δωρεάν από τους γονείς του ή από κάποιον φίλο του.
* Εαν ‘έχει στο όνομά του περιουσιακό στοιχείο που δημιουργεί διαβίωσης (ΙΧ αυτοκίνητο, σκάφος κ.λπ.).
* Εαν το 2021 απέκτησε εισόδημα από μισθούς, επιδόματα, ενοίκια, περιστασιακή απασχόληση, αγροτικές ή επιχειρηματικές δραστηριότητες, υπεραξίες από μετοχές, ομόλογα, αμοιβαία κεφάλαια
* Εαν ίδρυσε εντός του 2021 οποιαδήποτε επιχείρηση η έκανε έναρξη σαν ελέυθερος επαγγελματίας .
* Είναι έγγαμος ή έγγαμη τη στιγμή της υποβολής της φορολογικής δήλωσης. Ποιοι εξαιρούνται

ΠΡΟΣΟΧΗ :ΠΛΗΡΗ ΑΠΑΛΛΑΓΗ ΥΠΟΒΟΛΗΣ ΔΗΛΩΣΗΣ ΕΧΟΥΝ μόνοι νέοι οι οποίοι συμπλήρωσαν τα 18 έτη ηλικίας εντός του 2021 δεν είχαν καθόλου εισοδήματα ούτε περιουσιακά στοιχεία που να αποτελούν τεκμήρια (κατοικία, αυτοκίνητο κλπ), εφόσον φιλοξενήθηκαν σε σπίτια γονέων, άλλων συγγενών ή φίλων, ή εφόσον είναι φοιτητές και λόγω σπουδών διαμένουν με ενοίκιο σε άλλη πόλη από αυτήν στην οποία ζουν οι γονείς τους.